./data/phi0914/phi0014/phi0914.phi0014.perseus-lat2.xml
Tempanium <M > Asellium Ti AntistiumTi Spurillium fecit, quos et pro centurionibus sibi praefecerant Tempanio auctore       equites   senatus cum odio Semproni consulare       nomen offenderet, tribunos militum consulari potestate creari iussit  creati       sunt L ManliusCapitolinusQ AntoniusMerendaL PapiriusMugillanus    principio statim anni L Hortensius tribunus plebis C Sempronio , consuli anni prioris, diem dixit  quem cum quattuor collegae       inspectante populo Romano orarent ne imperatorem suum innoxium, in quo nihil       praeter fortunam reprehendi posset, uexaret, aegre Hortensius pati, temptationem       eam credens esse perseuerantiae suae,  nec       precibus tribunorum, quae in speciem modo iactentur, sed auxilio confidere reum             itaque modo ad eum conuersus, ubi illi       patricii spiritus, ubi subnixus et fidens innocentiae animus esset quaerebat;       sub tribunicia umbra consularem uirum delituisse;  modo ad collegas: 'uos autem, si reum perago, quid acturi       estis? an erepturi ius populo et euersuri tribuniciam potestatem?'  cum illi et de Sempronio et de omnibus summam populi       Romani potestatem esse dicerent, nec se iudicium populi tollere aut uelle aut       posse, sed si preces suae pro imperatore, qui sibi parentis esset loco,            non ualuissent, se uestem cum eo       mutaturos, tum Hortensius 'non uidebit' inquit, 'plebs Romana sordidatos       tribunos suos  C Sempronium nihil moror, quando hoc est in imperio consecutus ut tam carus esset       militibus'   nec pietas quattuor tribunorum       quam Hortensi tam placabile ad iustas preces ingenium pariter plebi patribusque       gratius fuit   non diutius fortuna Aequis       indulsit, qui ambiguam uictoriam Uolscorum pro sua amplexi fuerant